გიორგი გოჩოლეიშვილი

გიორგი გოჩოლეიშვილი (დ. 14 თებერვალი, 2001) — ქართველი ფეხბურთელი. დანიური „კოპენჰაგენის“ (იჯარით დონეცკის „შახტარიდან“) და საქართველოს ეროვნული ნაკრების მარჯვენა მცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში. გიორგი გოჩოლეიშვილი „საბურთალოს“ აღზრდილია. მისი დებიუტი კლუბში 2020 წლის 27 აგვისტოს 2020–21 წლების უეფა-ს ევროპა ლიგის პირველი შესარჩევი ეტაპის მატჩში კვიპროსული ლიმასოლის „აპოლონის“ წინააღმდეგ შედგა. ეროვნულ ლიგაში პირველად 2020 წლის 13 სექტემბერს, ქვეყნის პირველობის მე-11 ტურის მატჩში, თბილისის „მერანის“ წინააღმდეგ ითამაშა. შეხვედრა მიხეილ მესხის სტადიონზე გაიმართა და ფრედ (0–0) დასრულდა. 2021 წელს გოჩოლეიშვილი გუნდის ძირითადი შემადგენლობის მოთამაშედ ჩამოყალიბდა და „საბურთალოს“ საქართველოს თასის მოგებაში დაეხმარა, მისმა კლუბმა ფინალში 1–0 დაამარცხა წყალტუბოს „სამგურალი“. 2022 წელს გოჩოლეიშვილი ეროვნული ლიგის სეზონის საუკეთესო თერთმეტეულში დაასახელეს. საერთო ჯამში „საბურთალოს“ რიგებში 85 შეხვედრა ჩაატარა, სადაც 8 გოლი გაიტანა და 12 საგოლე გადაცემა გააკეთა. 2022 წლის ნოემბერში გოჩოლეიშვილმა უკრაინის პრემიერ-ლიგის გრანდ დონეცკის „შახტართან“ 5-წლიანი კონტრაქტი გააფორმა, რომლის ათვლაც 2023 წლის 1 იანვარს დაიწყო. მისი დებიუტი კლუბის რიგებში 2023 წლის 28 თებერვალს საფეხბურთო კლუბ „მინაის“ წინააღმდეგ შედგა. გოჩოლეიშვილის დებიუტი 21 წლამდელთა ნაკრებში 2021 წლის მარტში, ბელარუსის წინააღმდეგ შეხვდარაში, რომელიც საქართველოს გამარჯვებით 4–1 დასრულდა. გოჩოლეიშვილმა 2021 წლის 16 ნოემბერს ინგლისთან გამართულ შეხვედრაში გოლი და საგოლე გადაცემა მიითვალა. მოგვიანებით მისი გოლი საქართველოს ფეხბურთის ფედერაციამ 2021 წლის საუკეთესო გოლად დაასახელა. 2022 წლის ნოემბერში საქართველოს ეროვნული საფეხბურთო ნაკრების რიგებში გოჩოლეიშვილი ვილი სანიოლმა გამოიძახა. გოჩოლეიშვილის დებიუტი ნაკრებში 17 ნოემბერს მაროკოს წინააღმდეგ გამართულ ამხანაგურ მატჩში შედგა. განახლდა: 2023 წლის 12 დეკემბრის მონაცემებით ↑ უეფა-ს ევროპა ლიგის მატჩები ↑ უეფა-ს კონფერენს ლიგის მატჩები ↑ საქართველოს სუპერთასის მატჩები ↑ უეფა-ს ჩემპიონთა ლიგის მატჩები განახლდა: 7 სექტემბერი, 2024 საბურთალო საქართველოს თასი: 2021 საქართველოს სუპერთასის ფინალისტი: 2022 შახტარი უკრაინის პრემიერლიგა: 2022–23, 2023–24 უკრაინის თასი: 2023–24 2021 წლის სეზონის საუკეთესო გოლი ღირსების ორდენი: 2024 გიორგი გოჩოლეიშვილი — უკრაინის ფეხბურთის ასოციაციის საიტზე გიორგი გოჩოლეიშვილი — ეროვნული ლიგის საიტზე გიორგი გოჩოლეიშვილი — სკ „საბურთალოს“ საიტზე ↑ გიორგი გოჩოლეიშვილი. nakrebi.ge ↑ Gocholeishvili Giorgi. upl.ua ↑ Apollon 5–1 Saburtalo. uefa.com ↑ Saburtalo 0–0 Merani Tbilisi / Erovnuli Liga. soccerway ↑ Samgurali 0–1 Saburtalo / David Kipiani Cup. soccerway ↑ GFF AWARDS 2022. europop.ge ↑ Шахтар підшукав підсилення правого флангу захисту в Грузії ↑ Георгій Гочолейшвілі — гравець Шахтаря. football.ua ↑ Minai 1–4 Shakhtar Donetsk / Premier League. soccerway ↑ VBET League. 9th round Match #65. upl.ua ↑ GFF AWARDS 2021. europop.ge ↑ საქართველოს ნაკრების შემადგენლობა ამხანაგური მატჩისთვის ↑ მაროკოსთან მატჩში ნაკრების სასტარტო შემადგენლობა ცნობილია ↑ Morocco 3–0 Georgia / Friendlies. soccerway ↑ Georgia 6–1 Mongolia / Friendlies. soccerway ↑ Georgia 1–1 Norway / Qual. Euro 2024. soccerway ↑ Cyprus 1–2 Georgia / Qual. Euro 2024. soccerway ↑ Scotland 2–0 Georgia / Qual. Euro 2024. soccerway ↑ Georgia 1–7 Spain / Qual. Euro 2024. soccerway ↑ Norway 2–1 Georgia / Qual. Euro 2024. soccerway ↑ Spain 3–1 Georgia / Qual. Euro 2024. soccerway ↑ Georgia 4–1 Czechia / UEFA Nations League. soccerway ↑ 21-წლამდელთა. საქართველო 3–2 ინგლისი ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ